**ชื่อเรื่อง** : รายงานการพัฒนาเอกสารประกอบการเรียน ชุด เติมฝันงานสวยด้วยโปรแกรม Microsoft Word 2010 ตามทักษะปฏิบัติทฤษฎีเดวีส์ กลุ่มสาระการเรียนรู้การงานอาชีพและเทคโนโลยี รายวิชาเพิ่มเติมคอมพิวเตอร์ ชั้นประถมศึกษาปีที่ 6

**ผู้รายงาน** : นางสาวขนิษฐา วทัญญู

**ปีการศึกษา** : 2555

**บทคัดย่อ**

การศึกษาค้นคว้าพัฒนานวัตกรรมการเรียนการสอนครั้งนี้ มีวัตถุประสงค์ 1) เพื่อพัฒนาเอกสารประกอบการเรียน ชุด เติมฝันงานสวยด้วยโปรแกรม Microsoft Word 2010 ตามทักษะปฏิบัติทฤษฎีเดวีส์ ชั้นประถมศึกษาปีที่ 6 ให้มีประสิทธิภาพตามเกณฑ์มาตรฐาน 80/80 2) เพื่อเปรียบเทียบผลสัมฤทธิ์ทางการเรียนก่อนและหลังการจัดการเรียนรู้ ด้วยเอกสารประกอบการเรียน ชุด เติมฝันงานสวยด้วยโปรแกรมMicrosoft Word 2010 ตามทักษะปฏิบัติทฤษฎีเดวีส์ ชั้นประถม ศึกษาปีที่ 6 3) เพื่อศึกษาความพึงพอใจของนักเรียนชั้นประถมศึกษาปีที่ 6 ที่มีต่อการจัดการเรียนรู้ ด้วยเอกสารประกอบการเรียน ชุด เติมฝันงานสวยด้วยโปรแกรม Microsoft Word 2010 ตามทักษะปฏิบัติทฤษฎีเดวีส์ ชั้นประถมศึกษาปีที่ 6

กลุ่มตัวอย่างที่ใช้ในการศึกษาค้นคว้าในครั้งนี้ ได้แก่ นักเรียนชั้นประถมศึกษาปีที่ 6 โรงเรียนเมืองใหม่(ชลอราษฎร์รังสฤษฏ์) ภาคเรียนที่ 2 ปีการศึกษา 2555 จำนวน 1 ห้อง คือนักเรียนชั้นประถมศึกษาปีที่ 6/5 นักเรียนทั้งหมด 45 คน ซึ่งได้มาจากการสุ่มตัวอย่างง่าย (Simple Random Sampling) โดยการจับฉลาก เครื่องมือที่ใช้ในการศึกษาค้นคว้า ในครั้งนี้ มี 3 ชนิด ได้แก่ 1) เอกสารประกอบการเรียน ชุด เติมฝันงานสวยด้วยโปรแกรม Microsoft Word 2010 ตามทักษะปฏิบัติทฤษฎีเดวีส์ กลุ่มสาระการเรียนรู้การงานอาชีพและเทคโนโลยี รายวิชาเพิ่มเติมคอมพิวเตอร์ ชั้นประถมศึกษาปีที่ 6 จำนวน 8 เล่ม 2) แบบทดสอบวัดผลสัมฤทธิ์ทางการเรียน รายวิชาเพิ่มเติมคอมพิวเตอร์ ชั้นประถมศึกษา ปีที่ 6 เป็นแบบทดสอบแบบปรนัย แบบ 4 ตัวเลือก จำนวน 40 ข้อ มีคุณภาพรายข้อ คือ ค่าความยากง่าย(p) มีค่าระหว่าง 0.43 - 0.75 ค่าอำนาจจำแนก (r) มีค่าตั้งแต่ 0.40 ขึ้นไป ค่าความเชื่อมั่นของแบบทดสอบทั้งฉบับ เท่ากับ 0.81 3) แบบสอบถามความพึงพอใจของนักเรียนที่มีต่อการจัดการเรียนรู้ ด้วยเอกสารประกอบการเรียน ชุด เติมฝันงานสวยด้วยโปรแกรม Microsoft Word 2010 ตามทักษะปฏิบัติ ทฤษฎีเดวีส์ โดยจัดทำเป็นแบบมาตราส่วนประมาณค่า 5 ระดับ จำนวน 15 ข้อ สถิติที่ใช้ในการวิเคราะห์ข้อมูลได้แก่ ค่าเฉลี่ย ส่วนเบี่ยงเบนมาตรฐาน ร้อยละ และทดสอบสมมุติฐานใช้ t- test (Dependent Samples)

ผลการศึกษาค้นคว้าปรากฏดังนี้

1. เอกสารประกอบการเรียน ชุด เติมฝันงานสวยด้วยโปรแกรม Microsoft Word 2010 ตามทักษะปฏิบัติทฤษฎีเดวีส์ ชั้นประถมศึกษาปีที่ 6 มีประสิทธิภาพตามเกณฑ์ 82.30/80.63 ซึ่งเป็นไปตามเกณฑ์มาตรฐานที่กำหนดไว้

2. นักเรียนชั้นประถมศึกษาปีที่ 6 มีผลสัมฤทธิ์ทางการเรียน รายวิชาเพิ่มเติมคอมพิวเตอร์ ก่อนและหลังการจัดการเรียนรู้ ด้วยเอกสารประกอบการเรียน ชุด เติมฝันงานสวยด้วยโปรแกรม Microsoft Word 2010 ตามทักษะปฏิบัติทฤษฎีเดวีส์ ชั้นประถมศึกษาปีที่ 6 อย่างมีนัยสำคัญทางสถิติที่ระดับ .05 โดยหลังได้รับการจัดการเรียนรู้ด้วยเอกสารประกอบการเรียนสูงกว่าก่อนได้รับการจัดการเรียนรู้ด้วยเอกสารประกอบการเรียน ซึ่งเป็นไปตามสมมติฐานที่ตั้งไว้

3. นักเรียนชั้นประถมศึกษาปีที่ 6 เมื่อได้รับการจัดการเรียนรู้ ด้วยเอกสารประกอบ การเรียน ชุด เติมฝันงานสวยด้วยโปรแกรม Microsoft Word 2010 ตามทักษะปฏิบัติทฤษฎีเดวีส์ มีความพึงพอใจโดยรวม ในระดับ พึงพอใจมากที่สุด (= 4.79)